  Виталий Пронин Оло, ӝоген Ханты-Мансийскысь "Торум Маа " выллем этнографи музейёсысь гинэ угор калыкъёс сярысь тодомы наХанты-Манси автономной округысь «Ханты ясанг» газетлы туэ 55 ар тырме. Та газетэз яратыса лыдӟо хантыос - анай кылзэс тодӥсьёс. Угось издание ханты кыллэн кӧня ке диалектэныз потэ.Юбилеен валче туэ 13-тӥ-16-тӥ ноябре Ханты-Мансийскын сӥё-дано ужрадъёс ортчозы. Радъяськоз бадӟым конференция но - «Фин-угор но самодий кылъёсты иворъёсты вӧлмытон ёзъёс пыр пыӵатон: ваньмызлы огъя тупасез но нимаз висъямонэз». Та конференцие пыриськозы журналистика удысысь специалистъёс, ӧжыт лыдъем калыкъёслэсь культуразэс, кылзэс эскерисьёс.Туннэ нуналлы Россиын 30 сюрслэсь трос хантыос уло. Лыдзы арысь аре йылэ ке но, анай кылынызы вольыт вераськисез кулэсме. Хантыослэн кылзы трос пӧртэм диалектъёслы люкиське. Соин но, вылды, «Ханты ясанг» газетлэн тиражез 800-900 экземпляр сяна уг возиськы.Елена Миннигараева  